Atunci când a început campania în Est, Japonia nefiind legată prin Pactul Tripartit așa cum în mod corect prevăzuse Mihail Sturdza, s-a abținut să atace Uniunea Sovietică în Extremul Orient. În schimb, atunci când Japonia a atacat Statele Unite, în Decembrie 1941, semnatarii Pactului Tripartit, automat și-au îndeplinit obligația de a se considera în razboi cu această putere. România va fi și ea obligată să declare război Statelor Unite în 12 decembrie 1941., Atunci s-a ajuns la paradoxala situație ca România să fie aliata Germaniei, Italiei și Japoniei în razboiul acestora cu America, dar să nu fie legată prin nici un tratat de alianță cu aceste puteri în războiul contra Uniunii Sovietice. De fapt, România a făcut un război în răsărit, pe socoteala ei proprie, și nu un război bazat pe o obligație internatională înscrisă într-un tratat, așa cum ceruse cu insistență Mihail Sturdza. Ambiția lui Antonescu avea să fie plătită scump de bucureșteni în 4 aprilie 1944.